Every Batting Record in Danger Says Gilchrist
ప్రమాదంలో బ్యాటింగ్ రికార్డులు..!
మైదానంలో విరాట్ కోహ్లి జోరుతో క్రికెట్ ప్రపంచంలోని బ్యాటింగ్ రికార్డులన్నీ ప్రమాదంలో పడ్డాయని ఆస్ట్రేలియా మాజీ వికెట్ కీపర్ ఆడమ్ గిల్‌క్రిస్ట్
TNN | Updated:
Nov 3, 2017, 03:48PM IST
మైదానంలో విరాట్ కోహ్లి జోరుతో క్రికెట్ ప్రపంచంలోని బ్యాటింగ్ రికార్డులన్నీ ప్రమాదంలో పడ్డాయని ఆస్ట్రేలియా మాజీ వికెట్ కీపర్ ఆడమ్ గిల్&zwnj;క్రిస్ట్ అభిప్రాయపడ్డాడు. గత కొంతకాలంగా విరాట్ కోహ్లి అన్ని ఫార్మాట్లలోనూ అసాధారణ రీతిలో శతకాలు బాదుతున్నాడని గుర్తు చేసిన ఈ మాజీ వికెట్ కీపర్.. అసాధ్యమని భావించిన సచిన్ బ్యాటింగ్ రికార్డులని కూడా అతను అధిగమించగలడని విశ్వాసం వ్యక్తం చేశాడు. ఇటీవల న్యూజిలాండ్&zwnj;తో జరిగిన వన్డే సిరీస్&zwnj;లో రెండు శతకాలు బాదిన విరాట్ కోహ్లి 32 శతకాల మార్క్&zwnj;ని అందుకున్న విషయం తెలిసిందే. ప్రస్తుతం శతకాల జాబితాలో కోహ్లి కంటే ముందు 49 శతకాలతో సచిన్ తెందుల్కర్ మాత్రమే ఉన్నాడు.
&lsquo;బ్యాటింగ్ రికార్డులన్నీ ప్రస్తుతం ప్రమాదంలో ఉన్నాయి. విరాట్ కోహ్లి ప్రపంచంలోనే అత్యుత్తమ బ్యాట్స్&zwnj;మెన్&zwnj;గా ఎదుగుతున్నాడు. ఇప్పుడున్న బ్యాటింగ్ రికార్డులన్నింటినీ అతను బద్దలుకొట్టలేకపోవచ్చు. కానీ.. కచ్చితంగా అన్ని రికార్డులకి మాత్రం అతను చేరువవుతాడు&rsquo; అని గిల్&zwnj;క్రిస్ట్ ప్రశంసించాడు. న్యూజిలాండ్&zwnj;తో గత బుధవారం ముగిసిన తొలి టీ20లో 53 పరుగుల తేడాతో గెలిచిన భారత్ జట్టు.. రాజ్&zwnj;కోట్ వేదికగా శనివారం రెండో టీ20 ఆడనుంది.